പകര്ച്ചവ്യാധികള് പടരുന്നു: ഔഷധ ഗുണ നിലവാരം പരിശോധിക്കാന് ഉദ്യോഗസ്ഥരില്ല പാലക്കാട് സംസ്ഥാനത്ത് പകര്ച്ചവ്യാധി വ്യാപകമാകുന്നതിനിടെ മരുന്നിന്റെ ഗുണ നിലവാരം പരിശോധിക്കാന് ആവശ്യത്തിന് ഉദ്യോഗസ്ഥരില്ല. കൊവിഡ്, നിപ്പാ എന്നിവക്കൊപ്പം പകര്ച്ചവ്യാധികളും ഉടലെടുത്തതോടെ മരുന്നിന്റെ ഉപഭോഗം വര്ധിച്ചിരിക്കുകയാണ്. സംസ്ഥാനത്ത് വിതരണം ചെയ്യുന്ന മരുന്നുകളില് പലതും ഗുണനിലവാരമില്ലെന്ന് ഡ്രഗ്സ് കണ്ട്രോള് വകുപ്പ് തന്നെ പറയുമ്ബോഴും വകുപ്പിന് കീഴില് വേണ്ടത്ര ഉദ്യോഗസ്ഥരില്ലാത്തത് വ്യാജ മരുന്നുകളുടെ വില്പ്പനക്ക് വഴിയൊരുക്കുകയാണ്. സംസ്ഥാനത്ത് കാല് ലക്ഷത്തോളം ഫാര്മസികള് മുഖേ നെ പ്രതിവര്ഷം 60,000 കോടി രൂപയുടെ മരുന്ന് വില്പ്പന നടക്കുന്നുണ്ടെങ്കിലും ഇവയുടെ ഗുണനിലവാരം പരിശോധിക്കുന്നതിന് 47 ഉദ്യോഗസ്ഥര് മാത്രമാണുള്ളതെന്ന് അധികൃതര് തന്നെ സമ്മതിക്കുന്നു. പരിശോധനയില്ലാതെ സൗന്ദര്യവര്ധക വസ്തുക്കള് ഉപയോഗിക്കുന്നത് മൂലം പാര്ശ്വഫലങ്ങളുണ്ടാക്കുന്നുണ്ട്. ഇതിന് പുറമെ ലഹരിവസ്തുക്കള് കൂടുതല് അടങ്ങിയ മരുന്നുകളും വില്ക്കപ്പെടുന്നുണ്ട്. യുവാക്കളില് പലരും ഇത്തരം ലഹരി അടങ്ങിയ മരുന്നുകള് കഴിക്കുന്നതും വര്ധിച്ചിരിക്കുകയാണ്. പരിശോധകരില്ലാത്തതിന്റെ അഭാവം ഭൂരിഭാഗം മരുന്നുകടകളിലും ഇത്തരത്തില് മരുന്നുകള് വില്ക്കുന്നതിന് വഴിയൊരുക്കുകയാണ്. 2008ല് സംസ്ഥാനത്ത് 12,047 മരുന്നുകടകളാണ് ലൈസന്സ് പ്രകാരം പ്രവര്ത്തിച്ചിരുന്നത്. 2020ല് അത് 24, 636യായി ഉയര്ന്നിട്ടും 2000ത്തില് പരിശോധനക്കായി സൃഷ്ടിച്ച തസ്തിക മാത്രമാണ് ഇപ്പോഴുള്ളത്. വര്ഷം തോറും മരുന്നുകടകള് വര്ധിക്കുന്നുണ്ടെങ്കിലും പരിശോധിക്കാന് ഉദ്യോഗസ്ഥരെ മാത്രം നിയമിക്കുന്നില്ല. നിലവിലെ സാഹചര്യത്തില് 61ഓളം തസ്തികകള് കൂടി അനുവദിച്ചാല് മാത്രമേ മരുന്നുകളുടെ ഗുണനിലവാര പരിശോധന കാര്യക്ഷമമായി നടക്കുകയുള്ളൂ. അതിന് സര്ക്കാര് തലത്തില് നടപടി വേണമെന്നാവശ്യം ശക്തമായിട്ടുണ്ട്. കാലാവസ്ഥാ വ്യതിയാനത്തെ തുടര്ന്ന് കൊവിഡിനൊപ്പം പകര്ച്ചവ്യാധികളും പടരുന്നു. ആരോഗ്യ വകുപ്പിന്റെ കണക്കനുസരിച്ച് കഴിഞ്ഞ ദിവസം സംസ്ഥാനത്ത് 6,029 പേരാണ് പനി ബാധിച്ച് വിവിധ സര്ക്കാര് ആശുപത്രികളില് ചികിത്സ തേടിയെത്തിയത്. 39 പേര് ഗുരുതരാവസ്ഥയിയിലാണ്. 23 പേര് ഡെങ്കിപ്പനിയും 12 പേര് മഞ്ഞപ്പിത്തം ബാധിച്ചും ചികിത്സയിലാണ്. തിരുവനന്തപുരം: 464, കൊല്ലം: 224, പത്തനം തിട്ട: 170, ഇടുക്കി: 186, കോട്ടയം: 370, ആലപ്പുഴ: 181, ഏറണാകുളം: 863, തൃശൂര്: 336, പാലക്കാട്: 400, മലപ്പുറം: 775, കാസര്കോട്: 689, വയനാട്: 241, കണ്ണൂര്: 739 എന്നിങ്ങിനെയാണ് വിവിധ ജില്ലകളില് പനിബാധിച്ച് ചികിത്സയിലുള്ളവര്. നിപ്പാ പോലെയുള്ള രോഗം സംസ്ഥാനത്ത് സ്ഥീരികരിച്ച സഹാചര്യത്തില് ചെറിയ പനി ഉള്ളവര് പോലും സ്വയം ചികിത്സ നടത്താതെ ആശുപത്രികളില് പോയി പരിശോധന നടത്തണമെന്ന് ആരോഗ്യവകുപ്പ് മുന്നറിയിപ്പ് നല്കുന്നുണ്ട്. മണ്ണാര്ക്കാട് ഹോട്ടലില് വന് തീപ്പിടുത്തം രണ്ട് മരണം നിപ: അഞ്ച് പേരുടെ പരിശോധന ഫലം കൂടി നെഗറ്റീവ് പാലാ ബിഷപ്പിനെതിരെ പൊലീസില് പരാതി നിപ: വവ്വാലുകളില്നിന്നുള്ള സാമ്ബിള് ശേഖരണം ഇന്ന് തുടങ്ങും ഉന്നത വിദ്യാഭ്യാസ സ്ഥാപനങ്ങള് തുറക്കല്: മന്ത്രി ആര് ബിന്ദുവിന്റെ അധ്യക്ഷതയില് പ്രിന്സിപ്പല്മാരുടെ യോഗം ഇന്ന് ഒറ്റപ്പാലത്ത് വയോധിക കൊല്ലപ്പെട്ട സംഭവം മുംബൈയിലേക്ക് കടക്കാന് പ്രതികളായ ഷീജയും മകനും പദ്ധതിയിട്ടതായി പോലീസ്